CELEX: C2006/036/45
Language: fi
Date: 2006-02-11 00:00:00
Title: Asia C-429/05: Tribunal d'instance de Saintesin  16.11.2005  tekemällään päätöksellä esittämä ennakkoratkaisupyyntö asiassa Max Rampion ja Marie-Jeanne Godard, Max Rampionin aviopuoliso, vastaan SA Franfinance ja SAS K par K

11.2.2006   
            
            
               FI
            
            
               Euroopan unionin virallinen lehti
            
            
               C 36/22
            
         Tribunal d'instance de Saintesin 16.11.2005 tekemällään päätöksellä esittämä ennakkoratkaisupyyntö asiassa Max Rampion ja Marie-Jeanne Godard, Max Rampionin aviopuoliso, vastaan SA Franfinance ja SAS K par K
   (Asia C-429/05)
   (2006/C 36/45)
   Oikeudenkäyntikieli: ranska
   Tribunal d'instance de Saintes on pyytänyt 16.11.2005 tekemällään päätöksellä, joka on saapunut yhteisöjen tuomioistuimen kirjaamoon 2.12.2005, Euroopan yhteisöjen tuomioistuimelta ennakkoratkaisua asiassa Max Rampion ja Marie-Jeanne Godard, Max Rampionin aviopuoliso, vastaan SA Franfinance ja SAS K par K seuraaviin kysymyksiin:
   
               1)
            
            
               Onko 22.12.1986 annetun neuvoston direktiivin 87/102/ETY (1) 11 ja 14 artiklan säännöksiä tulkittava siten, että tuomioistuin voi niiden perusteella soveltaa luottosopimuksen ja tuolla luotolla rahoitettujen tavaroiden toimittamisesta tai palvelujen suorittamisesta tehdyn sopimuksen keskinäistä riippuvuutta koskevia säännöksiä, kun luottosopimuksessa ei mainita rahoituksen kohteena olevaa tavaraa tai kun se on tehty yleisen luottojärjestelyn muodossa mainitsematta rahoituksen kohteena olevaa tavaraa?
            
         
               2)
            
            
               Onko 22.12.1986 annetulla neuvoston direktiivillä 87/102/ETY pelkän kuluttajansuojan ylittävä, markkinoiden järjestelyyn ulottuva tavoite, jonka perusteella tuomioistuin voi soveltaa tämän direktiivin nojalla annettuja säännöksiä viran puolesta?
            
         
      (1)  Kulutusluottoja koskevien jäsenvaltioiden lakien, asetusten ja hallinnollisten määräysten lähentämisestä 22 päivänä joulukuuta 1986 annettu neuvoston direktiivi 87/102/ETY (EYVL L 42, s. 48).